দক্ষিণেশ্বর কালীবাড়ি
দক্ষিণেশ্বর কালীবাড়ি কলকাতার অদূরে হুগলি নদীর তীরে অবস্থিত একটি কালীমন্দির। এটি উত্তর চব্বিশ পরগনা জেলার কামারহাটি শহরের অন্তঃপাতী দক্ষিণেশ্বরে অবস্থিত। ১৮৫৫ সালে প্রসিদ্ধ মানবদরদি জমিদার রানি রাসমণি এই মন্দিরটি প্রতিষ্ঠা করেন। এই মন্দিরে দেবী কালীকে "ভবতারিণী" নামে পূজা করা হয়। ঊনবিংশ শতাব্দীর বিশিষ্ট যোগী রামকৃষ্ণ পরমহংস এই মন্দিরে কালীসাধনা করতেন।
দয়াময়ী কালীবাড়ি
দয়াময়ী কালীবাড়ি হল কলকাতার একটি পুরনো কালীমন্দির। এটি মধ্য কলকাতার কলেজ স্কোয়ারের কাছে রমানাথ মল্লিক লেনে অবস্থিত। ১৭৭১ খ্রিস্টাব্দে জগদ্ধাত্রী পূজার দিন গুরুপ্রসাদ বন্দ্যোপাধ্যায় মন্দিরটি প্রতিষ্ঠা করেন। মন্দিরটি বাংলার দালান স্থাপত্যশৈলীর। প্রতিষ্ঠিত কালীমূর্তিটি দক্ষিণাকালীর একটি কষ্টিপাথরের মূর্তি। মন্দিরের গায়ে শ্বেতপাথরের ফলকে লেখা আছে, "শ্রীশ্রীদয়াময়ী/ সন ১১৭৮ / শ্রীগুরুপ্রসাদ তরে হেরি দিগম্বরী"। এই মন্দিরে শাক্ত মতে পূজা হয়। কোনো পশুবলি হয় না।